Togo (dt.: [ˈtoːgo], frz.: [tɔˈgo]) isch ä Staat in Westafrika am Golf vo Guinea und gränzt an Ghana im Weste, Benin im Oste und Burkina Faso im Norde. Bis zum Erste Wältchrieg isch s Gebiet vo Togo ä dütschi, denn ä französischi Kolonii gsi. S Land isch prägt worde vom Präsident Gnassingbé Eyadéma, wo fast 40 Jahre lang autokratisch gregiert het. Noch siim Dod isch si Sohn, dr Faure Gnassingbé, under Missachtig vo der Verfassiog zum neue Präsident ernennt worde. Dr international Druck und d Unruehe im Land hai drzue gfüehrt, ass d Verfassig widr iigsetzt worden isch. D Wahle wo denn cho si, het dr Gnassingbé gwunne, aber d Opposition und au die Europäischi Union hai ihm massive Wahlbetrueg vorgworfe. Tuusigi vo Flüchtling läbe immer no im Usland.